የደቡብ ሱዳን  ግጭት  በአፋጣኝ  መቆም  እንዳለበት  የተባበሩት መንግሥታት ደርጅት ዋና ጠየቁ
የተመድ ዋና ፀሃፊ  በደቡብ ሱዳን ጉዳይ  ላይ  ከሱዳን መሪዎች ጋር ውይይት ካካሄዱ በኋላ  በአፍሪካ የኢኮኖሚ አዳራሽ በሠጡት መግለጫ እንደተናገሩት ሁለቱ ተቀናቃኝ ወገኖች  ለደቡብ ሱዳን ህዝብን ለማቆም ሲባል እየቀጠለ የመጣውን ጦርነት ማቆም ይገባቸዋል ብለዋል ።እንደ ባንኪሙን ገለጻ  የደቡብ ሱዳን ህዝብ ለአንድ ዓመት ከግማሽ ያህል ለአለአስፈላጊ ጮርነት መዳረጉን  ገልጸው  የሁለቱ ተቀናቃኝ ወገኖች መሪዎች ቁርጠኝነት ጦርነቱን ለማቆምና የደቡብ ሱዳንን መጸኢ ዕድል ለመወሰን ወሳኝ መሆኑን አመልክተዋል ።ባንኪሙን በዛሬው ዕለት ከሱዳን መሪዎች ጋር ውጤታማ ውይይት ማካሄዳቸውን ጠቁመው የሱዳን መንግሥት  የትኛውንም የሰብዓዊ መብት ጥሰት ለማስወገድ ከተባበሩት መንግሥታት ድርጅት ጋር ተባብሮ መሥራት እንዳለበት መነጋገራቸውን ገልጸዋል ።የአፍሪካ ህብረት ሊቀመንበር ዶክተር ዲላያሚዙማ በበኩላቸው  የደቡብ ሱዳን ግጭት ላይ የሚደረገው ድርድር እየከፋ የመጣውን ሰብዓዊ ቀውስ ለማቆም ሲባል እንደገና መጀመሩን ጠቅሰው ኢጋድና የአፍሪካ ህብረት በሁለቱ ተቀናቃኝ ወገኖች መካከል የሚካሄደውን ሽምግልና ለመደገፍ  የተጠናከረ  ጥረት መቀጠሉን ገልጸዋል ።የተለያዩ የአፍሪካ መሪዎች  ቀደም ሲል ሁለቱ ወገኖች የፈረሟቸውን ስምምነቶች ተግባራዊ እንዲያደርጉ  ግፊት ለማሳደር  ጥረት እያደረጉ መሆኑን ያስረዱት ዶክተር ዲላያሚዙማ  የመጨረሻው አልባት እስኪገኝ  ድረስ ጥረቱ ይቀጥላል ብለዋል ።በደቡብ ሱዳን  በተፈጠረው ግጭት እስካሁን ድረስ  1ነጥብ 6 ሚሊዮን የደቡብ ሱዳን ዜጎች የተፈናቀሉ ሲሆን  6መቶ ሺ የሚሆኑት በጎረቤት አገራት ተጠልለው ይኖራሉ ።